Ekonomska in trgovska šola Brežice

**Višja strokovna šola**

Bizeljska cesta 45

8250 Brežice

Brežice, 2. 12. 2020

**RAZPIS ZA IMENOVANJE PREDAVATELJEV V ŠTUDIJSKEM PROGRAMU VELNES**

Ekonomska in trgovska šola Brežice, Višja strokovna šola objavlja na podlagi 4. člena Pravilnika o postopku za imenovanje v naziv predavatelja višje šole (Uradni list RS, št. 29/2006 in št. 76/2014) razpis za predavatelje Višje strokovne šole za prvič razmeščeni študijski program VELNES.

Kandidati za pridobitev naziva predavatelj višje šole morajo izpolnjevati pogoje, določene v 33. in 34. členu Zakona o višjem strokovnem izobraževanju (UL RS, št. 86/2004 in 100/2013), za predmete v posameznem programu pa izobrazbo s področja, ki ga je za predmet v skladu s 4. členom Pravilnika o izobrazbi predavateljev višje strokovne šole in drugih strokovnih delavcev v višjem strokovnem izobraževanju (Uradni list RS, št. 35/2011) določil minister v posebnem delu višješolskega študijskega programa (višješolski študijski programi).

**Pogoji za kandidaturo:**

* tri leta delovnih izkušenj na predmetnem področju,
* univerzitetna izobrazba oz. strokovni magisterij,
* vidni dosežki na področju izobraževanja in na področju strokovnega dela, skladno z Merili za določitev vidnih dosežkov na strokovnem področju za pridobitev naziva predavatelj višje šole.

|  |  |
| --- | --- |
| **Predmet** | **Znanja (ustrezna smer)** |
| Poslovno sporazumevanje in vodenje | Komunikologija, ekonomija, organizacija, menedžment, psihologija, pedagogika, sociologija, politologija, kulturologija, mednarodni odnosi, družboslovna informatika, evropske študije, novinarstvo |
| Strokovna terminologija v prvem tujem jeziku (ang., nem.) | Tuj jezik ustrezne smeri |
| Strokovna terminologija v drugem tujem jeziku ( ita., ang., nem., fr.) | Tuj jezik ustrezne smeri |
| Ekonomika in podjetništvo | Ekonomija, organizacija, menedžment, podjetništvo, turizem |
| Poslovna informatika s statistiko | Računalništvo in informatika, matematika, ekonomija, organizacija in management, fizika ali elektrotehnika |
| Pravni predpisi | Pravo, državne in evropske študije |
| Trženje storitev | Ekonomija, organizacija, menedžment, turizem, podjetništvo, komunikologija, kulturologija, mednarodni odnosi, družboslovna informatika, evropske študije, novinarstvo |
| Uvod v turizem in destinacijski menedžment | Ekonomija, organizacija, menedžment, hotelirstvo, turizem |
| Velnes in velneška dejavnost | Ekonomija, organizacija, menedžment, podjetništvo, psihologija, medicina, turizem |
| Upravljanje in poslovanje velneških centrov | Ekonomija, organizacija, menedžment, podjetništvo, hotelirstvo, turizem |
| Oblikovanje in trženje velneških proizvodov | Ekonomija, organizacija, menedžment, turizem |
| Osnove zdravega prehranjevanja | Živilska tehnologija, hotelirstvo, turizem, medicina, kemija, biologija |
| Kulinarika za vitalnost | Živilska tehnologija, gostinstvo, hotelirstvo, turizem, medicina, kemija |
| Osnove gibanja in športne aktivnosti | Športna vzgoja, zdravstvena vzgoja, fizioterapija, medicina |
| Športna animacija in osebno trenerstvo | Športna vzgoja, zdravstvena vzgoja, fizioterapija, medicina |
| Čustvena inteligenca in osebnostni razvoj | Psihologija, medicina, pedagogika, andragogika, sociologija, specialna pedagogika, socialno delo, duševno zdravje |
| Menedžment stresa in metode sproščanja | Psihologija, medicina, pedagogika, andragogika, sociologija, specialna pedagogika, socialno delo, duševno zdravje |
| Principi lepotne in telesne nege ter higiene | Kozmetika, zdravstvena vzgoja, farmacija, medicina, kemija, biotehnologija |
| Stilno svetovanje in pravila vedenja | Oblikovanje tekstilij, sociologija, kulturologija, etika, pedagogika, psihologija |
| Praktično izobraževanje | Znanje kateregakoli predmeta, opredeljenega v programu |

**Prijava**

Kandidati za prvo imenovanje v naziv predavatelj morajo vlogi priložiti vsa z razpisom zahtevana dokazila:

* podpisan življenjepis (europass),
* dokazilo o pridobljeni izobrazbi,
* dokazilo o najmanj treh letih ustreznih delovnih izkušenj (fotokopija delovne knjižice, potrdilo ZPIZ, delodajalca),
* dokazila o vidnih dosežkih na svojem strokovnem področju (najmanj dve dokazili s področja izobraževanja in najmanj dve dokazili s področja strokovnega dela) v skladu s Pravilnikom o merilih za določitev vidnih dosežkov za pridobitev naziva predavatelj višje šole ( Uradni list RS, št. 76/2014) in
* podpisano izjavo (obrazec 1), v katerem navedejo predmete, za katere želijo biti imenovani ter izpolnjen obrazec 2.

Pri prijavi upoštevajte **Postopek za imenovanje predavateljev višjih strokovnih šol ter:**

1. Pravilnik o merilih za določitev vidnih dosežkov za pridobitev naziva predavatelj višje šole <https://www.uradni-list.si/1/objava.jsp?sop=2014-01-3188>;
2. Pravilnik o postopku za imenovanje v naziv predavatelj višje šole

<http://evem.gov.si/info/dovoljenja/poklic/12590/dovoljenje/12585/prikaziDovoljenje/>;

1. Navodila za predložitev dokumentacije pri imenovanju predavateljev <http://evem.gov.si/info/data/user_upload/Urejanje_vsebin_e-VEM_2017-18/MIZS/Navodila_za_predlozitev_dokumetnacije_2015.docx>.

Seznam obrazcev:

Obrazec 1 – Izjava (lastnoročno podpisana izjava)

<http://evem.gov.si/info/data/user_upload/Urejanje_vsebin_e-VEM_2017-18/MIZS/Obrazec1-17.doc>

Obrazec 2 – Sklep, dokazila

<http://evem.gov.si/info/data/user_upload/Urejanje_vsebin_e-VEM_2017-18/MIZS/Obrazec2-14.doc>

Kandidati pošljejo vloge z dokazili o izpolnjevanju razpisnih pogojev ter izpolnjenim obrazcem 1 in obrazcem 2 **v roku 8 dni** od objave razpisa na naslov:

**Ekonomska in trgovska šola Brežice Višja strokovna šola, Bizeljska cesta 45, 8250 Brežice, s pripisom »Razpis za naziv«.**

O rezultatih podelitve naziva bodo kandidati obveščeni po uradnem končanju postopka.

Dodatne informacije lahko dobite na elektronskem naslovu vss.brezice@guest.arnes.si.

Ravnateljica Višje strokovne šole Brežice:

Hermina Vučajnk Šarić, univ. dipl. oec.